CELEX: 62008CA0132
Language: et
Date: 2009-04-30 00:00:00
Title: Kohtuasi C-132/08: Euroopa Kohtu (kaheksas koda) 30. aprilli 2009 . aasta otsus (Fővárosi Bíróság’i (Ungari Vabariik) eelotsusetaotlus) — Lidl Magyarország Kereskedelmi Bt. versus Nemzeti Hírközlési Hatóság Tanácsa (Kaupade vaba liikumine — Raadioseadmed ja telekommunikatsioonivõrgu lõppseadmed — Nõuetekohasuse vastastikune tunnustamine — Teises liikmesriigis asuva tootja väljastatud vastavusdeklaratsiooni tunnustamata jätmine)

4.7.2009   
            
            
               ET
            
            
               Euroopa Liidu Teataja
            
            
               C 153/12
            
         Euroopa Kohtu (kaheksas koda) 30. aprilli 2009. aasta otsus (Fővárosi Bíróság’i (Ungari Vabariik) eelotsusetaotlus) — Lidl Magyarország Kereskedelmi Bt. versus Nemzeti Hírközlési Hatóság Tanácsa
   (Kohtuasi C-132/08) (1)
   
   (Kaupade vaba liikumine - Raadioseadmed ja telekommunikatsioonivõrgu lõppseadmed - Nõuetekohasuse vastastikune tunnustamine - Teises liikmesriigis asuva tootja väljastatud vastavusdeklaratsiooni tunnustamata jätmine)
   2009/C 153/23
   Kohtumenetluse keel: ungari
   
      Eelotsusetaotluse esitanud kohus
   
   Fővárosi Bíróság
   
      Põhikohtuasja pooled
   
   
      Kaebuse esitaja: Lidl Magyarország Kereskedelmi Bt.
   
      Vastustaja: Nemzeti Hírközlési Hatóság Tanácsa
   
      Kohtuasja ese
   
   Eelotsusetaotlus — Fővárosi Bíróság — EÜ artikli 30, Euroopa Parlamendi ja nõukogu 9. märtsi 1999. aasta direktiivi 1999/5/EÜ raadioseadmete ja telekommunikatsioonivõrgu lõppseadmete ning nende nõuetekohasuse vastastikuse tunnustamise kohta (EÜT L 91, lk 10; ELT eriväljaanne 13/23, lk 254) artikli 8 ning Euroopa Parlamendi ja nõukogu 3. detsembri 2001. aasta direktiivi 2001/95/EÜ üldise tooteohutuse kohta (EÜT 2002 L 11, lk 4; ELT eriväljaanne 15/06, lk 447) artikli 2 punktide e ja f, artikli 6 lõike 1 ja artikli 8 lõike 2 tõlgendamine — Siseriiklikud õigusnormid, millega kohustatakse CE-vastavusmärgisega varustatud raadioseadme, mis kasutab sagedusi, mille kasutamine kogu ühenduse piires ei ole ühtlustatud, importijat väljastama siseriiklikule õigusele vastavat vastavusdeklaratsiooni isegi siis, kui asjaomaste seadmete juurde kuulub teises liikmesriigis asutatud tootja väljastatud vastavusdeklaratsioon
   
      Resolutsioon
   
   
               1.
            
            
               Liikmesriigid ei tohi Euroopa Parlamendi ja nõukogu 9. märtsi 1999. aasta direktiivi 1999/5 raadioseadmete ja telekommunikatsioonivõrgu lõppseadmete ning nende nõuetekohasuse vastastikuse tunnustamise kohta alusel nõuda raadioseadmeid turule viivalt isikult, et too esitaks vastavusdeklaratsiooni, kui seadme tootja, kelle asukoht on teises liikmesriigis, on kinnitanud sellele CE-vastavusmärgise ning koostanud selle toote vastavusdeklaratsiooni.
            
         
               2.
            
            
               Euroopa Parlamendi ja nõukogu 3. detsembri 2001. aasta direktiivi 2001/95/EÜ üldise tooteohutuse kohta ei saa kohaldada, otsustades küsimuste üle, mis puudutavad isiku kohustust esitada raadioseadmete vastavusdeklaratsioon. Mis puudutab liikmesriikide võimalust kehtestada direktiivi 2001/95 alusel raadioseadmete turustamisega seoses muid kohustusi peale vastavusdeklaratsiooni esitamise, siis esiteks saab toodet turustavat isikut käsitada selle tootjana üksnes kõnealuse direktiivi artikli 2 punktis e ja levitajana üksnes selle direktiivi artikli 2 punktis f nimetatud tingimustel. Tootjale ning levitajale saab panna ainult neid kohustusi, mis on kummalegi neist ette nähtud direktiivis 2001/95.
            
         
               3.
            
            
               Kui teatud valdkond on ühenduse tasemel ühtlustatud, tuleb seda puudutavat siseriiklikku meedet hinnata lähtuvalt selle ühtlustamismeetme sätteist ja mitte EÜ artiklitest 28 ja 30. Direktiivi 1999/5/EÜ kohaldamisalasse kuuluvates valdkondades peavad liikmesriigid selle direktiivi sätteid täielikult järgima ega tohi säilitada sellega vastuolus olevaid siseriiklikke sätteid. Kui liikmesriik leiab, et ühtlustatud standardite järgimine ei taga vastavust direktiivis 1999/5 sätestatud olulistele nõuetele, mida kõnealune standard peaks hõlmama, võib ta selle direktiivi artikli 5 kohaselt suunata selle küsimuse komiteele. Seevastu võib liikmesriik õigustada piirangut põhjendustega, mis ei kuulu direktiiviga 1999/5 ühtlustatud valdkonda. Niisugusel juhul võib ta tugineda üksnes EÜ artiklis 30 nimetatud alustele või ülekaalukale üldisele huvile.
            
         
      (1)  ELT C 183, 19.7.2008